open-index/open-wikipedia-markdown huggingface dataset:
מגן האוהדים

**מגן האוהדים** (באנגלית: **Supporters' Shield**) הוא פרס שנתי הניתן לקבוצה בעלת המאזן הטוב ביותר בעונה הסדירה של ה-MLS, ליגת הכדורגל הראשונה של ארצות הברית וקנדה. מגן האוהדים מוענק מדי שנה מאז 1999, והוא הוכר כתואר על ידי הליגה. בפרס מגן האוהדים משתמשים בשיטה הנהוגה ברוב הליגות בעולם, לפיה הקבוצה שזוכה במספר הנקודות הרב ביותר בעונה הסדירה היא האלופה. מאז 2006, הקבוצה הזוכה במגן האוהדים משתתפת בליגת האלופות של CONCACAF בעונה הבאה.

די.סי. יונייטד ולוס אנג'לס גלאקסי הן הקבוצות שזכו הכי הרבה פעמים בתואר, ארבע פעמים כל אחת. הזוכה הנוכחית (2025) היא פילדלפיה יוניון, שזכתה בתואר בפעם השנייה בתולדותיה.

## היסטוריה
ב-MLS, לאחר העונה הרגילה מתקיים פלייאוף שבסופו משחק הגמר גביע ה-MLS. הקבוצה שסיימה במקום הראשון מקבל את המועדון שסיים במקום הנמוך ביותר מבין כל הקבוצות שעלו לפלייאוף.

בשנת 1997 הציע אוהד הכדורגל ניק לורוס את הרעיון של הענקת תואר לקבוצה המסיימת ראשונה בסיום העונה הסדירה, לאחר שקבוצת טמפה ביי מיוטיני, שסיימה את העונה הסדירה עם המאזן הטוב ביותר, הודחה בגמר האזורי ולא העפילה לגביע ה-MLS. ועדה המורכבת מנציגים של אוהדי כל קבוצות ה-MLS שינתה את השם ל"מגן האוהדים", אך בשל חילוקי דעות בין חברי הוועדה, ההצעה לא יצאה אל הפועל.

בשנה שלאחר מכן ניסתה קבוצה אחרת בהנהגת הכדורגלן סם פיירון להחיות את הרעיון על ידי מתן פרס לאלופת העונה הסדירה. ה-MLS סירבה לממן את הרעיון, פיירון החל לגייס כספים כדי לרכוש גביע בעזרת תרומותיהם של אוהדי קבוצות הליגה השונות. גיוס הכספים הועלה לתודעה בעזרת פרשן ה-MLS של ESPN באותה העת, פיל שוהן. בסופו של דבר נאסף סכום של כמעט 3,000 דולר אמריקאי, והגביע יוצר מכסף על ידי האמנית פאולה ריצ'רדסון תמורת 2,200 דולר.

בסופו של דבר הגביע היה מוכן והפרס הוענק לראשונה בשנת 1999 לדי.סי. יונייטד.

בפברואר 2006 החליטה פדרציית הכדורגל של ארצות הברית שזוכת מגן האוהדים תייצג את המדינה בליגת האלופות של CONCACAF, יחד עם אלופת ה-MLS. במקרה והזוכה בגביע ה-MLS היא גם הזוכה במגן האוהדים, הקבוצה בעלת המאזן השני הטוב ביותר בעונה הסדירה תעפיל איתה.

שמונה פעמים (1997, 1999, 2000, 2002, 2008, 2011, 2017, ו-2022) זוכת מגן האוהדים זכתה גם בגביע ה-MLS באותה שנה. בשנת 2011 הודיעה הליגה כי זוכת מגן האוהדים תפגוש בשלב רבע גמר גביע ה-MLS את הקבוצה שסיימה במקום הנמוך ביותר מבין הקבוצות שהגיעו לשלב זה.

## פורמט
החל מעונת 2000 מערכת הניקוד ב-MLS זהה למערכת הניקוד הבין-לאומית: שלוש נקודות לניצחון, אחת עבור תיקו ואפס נקודות להפסד. במקרה של שוויון בסך הנקודות המתצטברות בסוף העונה ייעשה שימוש בשוברי השוויון הבאים:
#מספר הניצחונות
#מאזן שערים
#מספר השערים
#נקודות שליליות (מעבירות וכרטיסים צהובים ואדומים)
#מאזן שערי חוץ
#שערי חוץ
#מאזן שערי בית
#שערי בית
#הטלת מטבע

## זכיות לפי שנים

### שוברי שוויון

## זכיות לפי קבוצות

*קבוצות שהתפרקו מסומנות בכתב *נטוי*.

## קישורים חיצוניים
* 
* אתר מגן האוהדים

קטגוריה:MLS
מורה מן החוץ

**מורה מן החוץ** במוסדות להשכלה גבוהה בישראל, הוא מרצה, בדרך כלל בעל תואר שלישי, שאינו שייך פורמלית לסגל ההוראה הקבוע של המוסד. משרת המורה מן החוץ כוללת הוראה בלבד, ללא מחקר וללא הנחיית סטודנטים לתארים מתקדמים. המורים מן החוץ הם חברים בסגל האקדמי הזוטר.

ראשיתה של מסגרת זו בשנות ה-60, כאשר הקימה האוניברסיטה העברית את השלוחה בתל אביב, שלימים הפכה להיות אוניברסיטת תל אביב. מרצים מן האוניברסיטה העברית שיצאו ללמד בשלוחה נחשבו שם ל"מורים מן החוץ". בהמשך ניתן תואר זה לחברי סגל מכל אוניברסיטה, שהתבקשו ללמד במוסדות אחרים, ואחר כך גם למומחים שעיקר עיסוקם שלא באקדמיה (כגון שופטים, עורכי דין ורואי חשבון) שלימדו קורסי בחירה בתחום התמחותם. החל משנות השמונים החלו האוניברסיטאות והמכללות האקדמיות בישראל להשתמש במורים מן החוץ כתחליף זול להעסקת סגל הוראה רגיל.

בשנת הלימודים תשפ"ג (2022/2023), בישראל הועסקו כ-10,470 איש בכ-3,500 משרות של מורים מן החוץ.

בשנת 2008 הוגדר בישראל מסלול של **[[עמית הוראה]]**, הכולל את המורים מן החוץ שעיקר עבודתם בהוראה; משכורתם גבוהה מזו של מורים מן החוץ שאינם כאלה.

## קישורים חיצוניים
* יפעת סולל, המהפכה השקטה באוניברסיטאות 1987–2007 – העסקת מורים מן החוץ, באתר הפורום להגנת ההשכלה הציבורית
* 
* רשימת הדרגות האקדמיות בעברית ובאנגלית, אוניברסיטת תל אביב.

## הערות שוליים

קטגוריה:מינויים אקדמיים
Headstrong

**Headstrong** הוא אלבום הבכורה של הזמרת האמריקאית אשלי טיסדייל, שיצא ב-6 בפברואר 2007 על ידי וורנר רקורדס.

## מיקום במצעדים
במצעד הבילבורד האמריקאי, מוקם האלבום במקום החמישי עם מכירות של יותר מ-64,000 עותקים הנמכרו בשבוע הראשון למכירה. לעומת זאת במצעדי מכירות האלבומים בממלכה המאוחדת התברג האלבום אל המקום ה־155. בכל העולם עד היום, מכר האלבום מיליון עותקים בכל העולם והגיע למעמד אלבום זהב.

הסינגל הראשון, "Be Good To Me", שודר רבות בתחנות הרדיו בקנדה ובארצות הברית. השיר מוקם במקום ה־16 במצעד הבילבורד. הסינגל השני, "He Said She Said", הגיע למקום ה־58 במצעד, הסינגל השלישי, "Not Like That",הגיע במצעד הבילבורד למקום 68. הסינגל הרביעי מן האלבום, אשר נקרא "Suddenly", התברג אל המקום הראשון לקליפ ב־MTV ברזיל. הסינגל החמישי "So Much For You" הגיעה למקום ה75 בברזיל.

## רשימת רצועות

## סינגלים
1."Be Goog To Me"

2."Goin' Crazy" ( רק ברדיו דיסני)

3."We'll Be Toghether" (פרומו סינגל להיי סקול מיוזיקל: המופע)

4." He Said She Said"

5."Not Like That"

6."Suddenly"

7."So Much For You"

## קליפים מהאלבום
1."Be Goog To Me" הקליפ מראה את אשלי בהופעה בהיי סקול מיוזיקל: המופע. ערוץ דיסני ערך את הקליפ הזה כי הוא לא הסכים לשדר את "He Said She Said" בגלל שהקליפ לא מתאים לילדים.

2." He Said She Said"

3."Not Like That"

4."Suddenly"

טיסדייל אמרה בראיון שהיא רצתה לצלם עוד 3 קליפים ל"So Much For You","Headstrong" ו- "Goin' Crazy".

## קישורים חיצוניים

## הערות שוליים

קטגוריה:אלבומי בכורה מ-2007
אלכסנדרה פיודורובנה

השם **אלכסנדרה פיודורובנה** היה שמן האורתודוקסי של שתי קיסריות רוסיות:

פיודורובנה
סמל טביליסי

[שמאל|ממוזער|250px|חותם העיר [טביליסי]]
**סמל [[טביליסי]]** עוצב בשנות ה-80 המאוחרות ואושר באופן רשמי כחותם הרשמי של העיר ב-8 ביוני 2005. 

מקורו של הסמל הוא שלט אצולה גאורגי של כתובת באלפבית הגאורגי המודרני נקרא "מחדרולי" ("כתב האבירים"), "თბილისი" (תבּיליסי) כאשר האות "თ" גדולה מעוצבת כבז ופסיון הממחיש את האגדה על טביליסי. 

## קישורים חיצוניים

קטגוריה:טביליסי: סמלים
טביליסי
קטגוריה:טביליסי: שלטון מקומי
בלקפול (כדורגל)

**בלקפול** (באנגלית: **.Blackpool F.C**) הוא מועדון כדורגל אנגלי מהפוטבול ליג הראשונה, אשר הוקם בשנת 1887 בעיר החוף בלקפול אשר נמצאת במחוז לנקשייר. מאז שנת 1899 אצטדיונה הביתי של בלקפול הוא בלומפילד רואד .

## היסטוריה
לקבוצה יריבות מתמשכת עם קבוצת פרסטון נורת' אנד עקב הקרבה הגאוגרפית שלהם. משחקי הליגה בין שתי הקבוצות מוכרים כ"משחקי הדרבי של מערב לנקשייר".

בעונת 1947/1948 הגיעה בפעם הראשונה לגמר הגביע האנגלי והפסידה לקבוצת מנצ'סטר יונייטד. בעונת 1950/1951 הגיעה בפעם השנייה לגמר הגביע האנגלי והפסידה לקבוצת ניוקאסל יונייטד. הישגה המשמעותי ביותר של הקבוצה היה זכייה בגביע האנגלי בעונת 1952/1953 בו ניצחה הקבוצה את קבוצת בולטון וונדררס. באותה עונה שיחק בשורותיה סטנלי מתיוס, הנחשב לאחד מגדולי הכדורגלנים האנגלים. בעונת 1961/1962 הגיעה לחצי גמר גביע הליגה והפסידה לקבוצת נוריץ' סיטי.

בתום עונת  העפילה הקבוצה לפרמייר ליג לאחר ניצחון 3 - 2 על קארדיף סיטי בגמר פלייאוף הצ'מפיונשיפ. בעונת 2010/2011 סיימה בלקפול במקום ה-19 בפרמייר ליג ונשרה בחזרה לליגת המשנה. בעונת 2011/2012 הגיע הקבוצה לגמר פלייאוף הצ'מפיונשיפ בו הפסידה בתוצאה 2 - 1 לווסטהאם יונייטד. בעונת  סיימה הקבוצה במקום האחרון וירדה לליגה השלישית. כעבור עונה נשרה לליגה הרביעית.

בסיום עונת 17–2016 שנה אחרי שירדה לליגה הרביעית שבה בלקפול לליגת הפוטבול ליג הראשונה אחרי שנה של היעדרות ואחרי ניצחון בגמר הפלייאוף על אקסטר סיטי.

בעונת 2020/2021 העפילה בלקפול לצ'מפיונשיפ אחרי היעדרות של 6 שנים לאחר ניצחון בגמר הפלייאוף על לינוקלן סיטי. שנתיים לאחר מכן שבה לפוטבול ליג הראשונה.

בסיום עונת 2022/2023 ירדה הקבוצה לפוטבול ליג הראשונה.

## סגל שחקנים
נכון ל-11 בספטמבר 2022

 (קפטן)

 (בהשאלה מליברפול)

 (בהשאלה מוולבס)
 (בהשאלה מלידס יונייטד)
 (בהשאלה מארסנל)

## שחקני עבר מפורסמים
*  ג'ימי ארמפילד
*  סטנלי מתיוס
*  אלן בול
*  סטן מורטנסן

## תארים והישגים
* **[[גביע ה-FA]]**:
** זכייה (1): 1952/1953
** סגנות (2): 1947/1948, 1950/1951

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
בלקפול
קטגוריה:קבוצות כדורגל שהוקמו ב-1887
קטגוריה:לנקשייר: מועדוני כדורגל
שמעון שנהר

**שמעון שנהר (שלפנברג)** (19 בספטמבר 1942 – 11 במרץ 2012) היה כדורגלן ומאמן כדורגל ישראלי.

## ביוגרפיה
שנהר נולד בחיפה. הוא בנו של אוטו שלפנברג, שחקן ומאמן במכבי חיפה בשנות ה-40, ה-50 וה-60 של המאה ה-20.

שנהר התחיל את דרכו כשחקן של מכבי חיפה כבר בגיל צעיר, בבית הספר לכדורגל "קבלת שבת". נשלח בהמשך לקבוצת מכבי חדרה מהליגה השנייה. הוא נחשב לשחקן כשרוני וטכני. יוסף מרימוביץ', מגלה הכישרונות של נבחרת הנוער של ישראל, המליץ למאמן הנבחרת דאז גיולה מאנדי, לזמן את שנהר לסגל הנבחרת. אך שנהר לא הספיק לשחק במשחקים רשמיים במדי הנבחרת.

ב-1962 הוחזר שנהר למכבי חיפה, על ידי מאמנה בעונה זו, אלכס פורבס. באותה עונה החמיץ את הזכייה הראשונה של מכבי חיפה בגביע המדינה (כשאביו, שהוזעק להחליף את פורבס, כיהן כמאמן), לאחר שלא הורשה לפי התקנון להשתתף במפעל זה, מכיוון שכבר הופיע בו באותה עונה במדי קבוצה אחרת.

שנהר לא הספיק לשחק במשחקים רבים של הקבוצה, בגלל סדרת פציעות חמורות שהביאו לפרישתו ממשחק בגיל 26, והוא החל בקריירה כמאמן.

תחילה אימן בקבוצות הפועל תל חנן, בית"ר קריית טבעון, מכבי הר הכרמל, ואף את קבוצת הכדורסל בנשר. בהמשך שימש כקצין ספורט בחיל הים, ובמקביל החל לאמן ב-1971 את קבוצת הילדים של מכבי חיפה, וזכה עימה באליפות.

ב-1976 הוזעק שנהר להחליף את ג'וני הרדי, שפרש מאימון קבוצת הבוגרים של מכבי חיפה. כמאמן הצליח לסייע למכבי חיפה להישאר בליגה הלאומית בתום עונה זו. באימון השתדל לשלב צעירים בסגל הקבוצה. אך בעונה הבאה, מכבי חיפה נקלעה שוב לקרבות תחתית בליגה הלאומית, וההנהלה החליטה להצמיד לשנהר יועץ מקצועי. שנהר התנגד להחלטה, וסיים את תפקידו כמאמן המועדון ב-1977.

בהמשך אימן שנהר במועדונים נוספים. ב-6 ביוני 1979 הוביל את בית"ר ירושלים לזכייה בגביע המדינה. בנוסף, זכה עם מכבי תל אביב בגביע המדינה בשנת 1987, במשחק בו גברה תל אביב על מכבי חיפה, קבוצת העבר שלו. בעונת  מונה למאמן הפועל תל אביב תחת משה סיני ששימש כמנג'ר-שחקן, אך לאחר שלושה משחקים פוטר מתפקידו.

ב-1999, במקביל להידוק היחסים הבינלאומיים בין מדינת ישראל למיקרונזיה, התבקש שנהר לייסד ולאמן את נבחרת מיקרונזיה בכדורגל. שנהר אימן שם באותה שנה, וחזר לארץ לשנה וחצי, בהן אימן את מועדון הנוער של הפועל כפר סבא. הוא התבקש לחזור ולאמן את מיקרונזיה ב-2001. הנבחרת המיקרונזית אמנם זכתה להצלחות מועטות תחת הדרכתו (בעיקר זכייה במקום הראשון בטורניר מול האיים השכנים), אך שליחותו זכתה להדים חיוביים בארץ. הבמאים יורם זק וחגי לפיד אף ערכו סרט בשם "אגדת דשא" על מסעו לאי המרוחק. שנהר זכה מהמיקרונזים לתואר קונסול כבוד של מיקרונזיה בישראל.

בשנותיו האחרונות שימש בתפקידים שונים במכון וינגייט, כמו רכז בית הספר למאמנים.

הלך לעולמו ב-11 במרץ 2012 לאחר שחלה בסרטן. הובא למנוחות בבית העלמין כפר נחמן ברעננה. היה נשוי למינה שנהר, לזוג נולדו ארבעה ילדים.

## קישורים חיצוניים

* עמוד השחקן, האתר הרשמי של מכבי חיפה
* 

## הערות שוליים

קטגוריה:כדורגלנים ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני מכבי חדרה
קטגוריה:מאמני כדורגל ישראלים
קטגוריה:מאמני מכבי חיפה
קטגוריה:מאמני הפועל עכו
קטגוריה:מאמני בית"ר ירושלים
קטגוריה:מאמני הפועל פתח תקווה
קטגוריה:מאמני הפועל חיפה
קטגוריה:מאמני הפועל באר שבע
קטגוריה:מאמני שמשון תל אביב
קטגוריה:מאמני מכבי תל אביב
קטגוריה:מאמני הפועל כפר סבא
קטגוריה:מאמני הפועל תל אביב
קטגוריה:מיקרונזיה: כדורגל
קטגוריה:קונסולים של כבוד במדינת ישראל
קטגוריה:ישראלים שנפטרו מסרטן
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1942
קטגוריה:ישראלים שנפטרו ב-2012
דנקרק

**דנקרק** (בצרפתית: **Dunkerque**; בהולנדית: **Duinkerke**, ) היא עיר נמל וקומונה באזור הצפוני ביותר בצרפת, במחוז נור, כעשרה קילומטר מהגבול עם בלגיה. העיר מפורסמת בשל פינוי צבאות בעלות-הברית במלחמת העולם השנייה, שהתרחש בסביבת העיר.

עד אמצע המאה העשרים דיברו רוב תושבי העיר בדיאלקט הפלמי-מערבי של השפה ההולנדית, אולם כיום השפה השלטת היא צרפתית.

## היסטוריה
דנקרק מוזכרת לראשונה ב-1067. פירוש השם בהולנדית מוקדמת הוא "כנסייה על הדיונה". האזור היה שטח מחלוקת בין ספרד, אנגליה, הולנד וצרפת. במלחמות בין צרפת לספרד במאה ה-17 איבדו הספרדים שוב ושוב שטחים מארצות השפלה הדרומיות. הצרפתים סיפחו את ארטואה ואת קמברה באמצעות הסכם הפירנאים ב-1659, והאנגלים כבשו את דנקרק. לאחר שהעיר החליפה ידיים פעמים רבות, היא הפכה לצרפתית באופן סופי ב-1662, כשלואי ה-14 קנה אותה מצ'ארלס השני, מלך אנגליה תמורת 320,000 לירות שטרלינג. הסכם אוטרכט חייב את צרפת ב-1713 להרוס את הנמל ולהסיר את ביצורי העיר, משימה שצרפת מילאה באופן חלקי בלבד. ב-1793 ניסו האנגלים לכבוש שוב את העיר, אך נכשלו. במלחמת העולם הראשונה סבלה העיר מהפגזות כבדות, שהרסו גם חלק מהכנסייה העתיקה של העיר.

### מלחמת העולם השנייה

במאי 1940 כבשה גרמניה את בלגיה והולנד. כיבושים אלו אפשרו לגרמניה לפלוש לצרפת גם מצפון מערב, וכך לעקוף את קו הביצורים הצרפתי, קו מאז'ינו. הכוחות הבריטיים שהונחתו בצרפת, נותרו מנותקים בצפון צרפת. חיל הים הבריטי וסירות פרטיות הצליחו לחלץ כ-338,000 חיילים בריטים וצרפתים מחוף דנקרק לבריטניה במשך כשבוע במבצע דינמו.

לאחר הפלישה לנורמנדי, ולמרות שחרור כל צרפת, נותר בדנקרק כיס של צבא גרמניה שהכיל יותר מ-10,000 חיילים. חיילים אלו נכנעו לבעלות הברית רק במאי 1945 לאחר שמונה חודשי מצור.

## תחבורה
לדנקרק קשר מעבורת עם דובר, אנגליה.

## ערים תאומות
* 
* 
* 
* 
* 
*  (הסכם שיתוף פעולה)

## ספורט
מרוץ אופני הכביש ארבעת הימים של דנקרק נערך בעיר ולרוב מתחיל ומסתיים בה מאז 1955.

## קישורים חיצוניים

* 
* מראה דנקרק מתוך ספר של בראון והוגנברג, המאה ה-16, מאוסף הספרייה הלאומית, סריקה מונגשת באתר ערים היסטוריות
* 
* 

קטגוריה:צרפת: ערי נמל
קטגוריה:צרפת: ערי חוף
קטגוריה:נור-פה דה קאלה: ערים
קטגוריה:או-דה-פראנס: ערים
*
קטגוריה:יישובים שהוקמו ב-2010
קטגוריה:הים הצפוני: ערי נמל
מס רכישה

**מס רכישה** הוא מס ישראלי המשולם על רכישת זכות במקרקעין בישראל על פי חוק מיסוי מקרקעין (שבח ורכישה), התשכ"ג-1963. המס נגבה עבור נדל"ן דוגמת בתים פרטיים, דירות מגורים, מגרשים ביעודים שונים (לדוגמה יעוד חקלאי, מסחרי, משרדים, ומגורים) ומבנים ביעודים שונים. הקונה נושא בתשלום מס הרכישה בשיעור קבוע משווי הנכס, ובמקרים מסוימים (לדוגמה דירת מגורים) בשיעורים מדורגים, לרשות המיסים, בנוסף לתשלום למוכר עבור הנכס הנרכש.

## גובה המס
מס רכישה משתנה מדי שנה בינואר, בהתאם לעליית המדד ותלוי באופן ישיר בגובה העסקה ובסוג הנכס.

מס רכישה מהווה אחוז מסוים מגובה העסקה ומחושב כיום באופן מדורג.

שיעורי מס הרכישה לרוכש של דירת מגורים יחידה:

שיעורי מס הרכישה לרוכש של דירת מגורים שנייה (כלומר לרוכש שבבעלותו דירה נוספת):

החוק מעניק פטורים והקלות במקרים מסוימים (כגון לנכה, עולה חדש ועוד).

קרן נדל"ן (ריט) שרכשה מקרקעין לצורכי דיור להשכרה, משלמת מס רכישה של 0.5% בלבד.

## תיאום מס רכישה בין ישראל למדינות אחרות
בין מדינת ישראל לארצות הברית קיימת אמנת מס המגדירה את ענייניו הפיננסיים של המשקיע הזר במדינה. על פי סעיף 7 לאמנה בין ישראל לארצות הברית, הנהנית הראשית מהמס הצפוי היא המדינה בה מבוצעת ההשקעה. מס ההכנסה של המדינה שממנה הגיע המשקיע יקבל אף הוא דיווח אך עלות המס תחושב לאחר הורדת מס ההכנסה המקומי בגין הרווחים ששולמו.

## ראו גם
* מיסוי מקרקעין
* מקרקעין בישראל

## קישורים חיצוניים

* 
* 
* סימולטור מס רכישה, באתר רשות המסים בישראל
*
*מס רכישה דירה ראשונה (ודירה שנייה) - ככה זה עובד!, באתר HON
*

## הערות שוליים

קטגוריה:ישראל: מיסוי
קטגוריה:ישראל: מקרקעין
סאסארי

**סאסארי** (באיטלקית **Sassari**; בסאסרזה **Sassari**; בסרדו *Tàthari* או *Tàtari*; בקטלאנית *Sàsser*; בספרדית עתיקה *Saçer*) היא עיר בנפת סאסארי, בצפון-מערבו של האי והמחוז האוטונומי סרדיניה באיטליה. בעיר עצמה מתגוררים כ-130,000 תושבים, ובמטרופולין שלה כ-220,000 תושבים. העיר היא השנייה בגודלה באי לאחר הבירה קליארי.

## גאוגרפיה
סאסארי שוכנת על רמה העשויה מאבן גיר, בגובה של 225 מטר מעל פני הים. הרמה משתפלת בהדרגה לכיוון  צפון-מערב ומסתיימת במפרץ דל'אסינרה (Golfo dell'Asinara). מדרום-מזרח לעיר שוכן מישור נורה (Nurra) שבו גבעות פוריות.

## תולדות העיר
העיר נוסדה ככל הנראה בימי הביניים על ידי תושבי עיר הנמל העתיקה הרומאית "טוריס ליביסוניס" (Turris Lybisonis, כיום פורטו טורס) שלחופי מפרץ דל'אסינרה, שהגיעו אליה כאשר נסו אל תוככי האי מפני שודדי הים והסרצנים. היא נזכרה לראשונה במסמך משנת 1113 שנמצא באחד המנזרים בשם טאטארי (Tathari). בשנת 1166 נבזזה העיר על ידי יורדי ים מג'נובה, אך המשיכה והתקיימה וההגירה אליה נמשכה ובמאה ה-13. היא הייתה לעיר המאוכלסת ביותר באזור,  וכונתה באופן מסורתי בכינוי "הראש העליון" (Capo di sopra), להבדיל מהכינוי "הראש התחתון" שכיוון לקליארי. בשנת 1274 עברה העיר לשלטון הרפובליקה של פיזה אך שמרה על אוטונומיה. בשנת 1294 הניס הצי של ג'נובה את ההפאזנים בקרב מלוריה (Meloria), וסאסארי הייתה לעיר החופשית הראשונה בסרדיניה. בשנת 1323 עברה השליטה בעיר עברה לידי ממלכת אראגון, ולמרות שלושה ניסיונות מרד, נותרה העיר תחת השלטון הספרדי עד המאה ה-18. האימפריה הרומית הקדושה שלטה בעיר בשנים 1708–1717, ולאחריה הייתה לחלק מממלכת סרדיניה, שהייתה למעשה איחוד בין סרדיניה לפיימונטה. החל ב-1861 הייתה העיר לחלק מממלכת איטליה.

## אתרי העיר
* המוזיאון הלאומי לארכאולוגיה ואתנוגרפיה על שם סאנה, הנחשב למוזיאון הגדול בצפון ובמרכז סרדיניה. פרט למוצגים ארכאולוגיים ואתנוגרפיים, מוצגות בו גם יצירות אמנות.
* חומה מהמאה ה-13 המקיפה את העיר ובה ארבעה שערים ושישה מ-36 מגדלים שניצבו לאורכה בעבר. 
* ארמון ד'אוסיני (Palazzo D'Usini) – אחד המבנים העתיקים בעיר המשמש כיום ספרייה ציבורית.
* מזרקת רוזלו (Fountain of the Rosello) נבנתה בשנת 1606 על ידי אומן מג'נובה.
* בנין האוניברסיטה שהוקם בין השנים 1611–1651 שימש במקור כבית ספר ישועי.
* קתדרלת ניקולאס הקדוש מבארי שהוקמה במאה ה-13 והורחבה בסגנון גותי-קטלני החל ב-1480. בחזית בסגנון הבארוק, שהוקמה בין השנים 1650–1723, פורטיקו שמעליו שלוש גומחות ובהן פסלי קדושים. מגדל הפעמונים הוא בסגנון רומנסקי. 
* ארמון הדוכס מהשנים 1775–1806 הוא כיום מבנה העירייה.

## ספורט
בעיר קיימת קבוצת כדורסל, דינמו סאסארי המשתתפת בליגת העל האיטלקית בכדורסל.

## ערים תאומות
*  
*  
*  
*  
* 
* 

## קישורים חיצוניים

* 
* 


תמונה:Vialamarmorass copia.jpg|רחוב בעיר
תמונה:Sassari via roma.jpg|רחוב רומא - הרחוב הראשי
תמונה:Sasari.jpg|במרכז פיאצה איטליה מונומנט לזכר ויטוריו עמנואלה השני - מלך איטליה
תמונה:Tribunale di Sassari.jpg| ברחוב הראשי : בית המשפט בצמוד לכלא המרכזי
תמונה:Museo Archeologico Nazionale G.A. Sanna.jpg|הכניסה למוזיאון


מרכז|ממוזער|750px|נוף העיר

קטגוריה:נפת סאסארי
קטגוריה:סרדיניה: ערים
סלקירק רקס

**סלקירק רקס** (אנגלית: Selkirk Rex; ידוע גם בשם עממי: **החתול בבגדי הכבשה**) הוא גזע חדש של חתול שייחודו הוא בפרוותו המתולתלת.

## היסטוריה

בשנת 1987 נראתה בארצות הברית חתולת בית בעלת פרווה מתולתלת. לחתולה שהתגוררה במקלט חתולים במונטנה, היו שפם מתולתל ופרווה גלית לאורך הגוף. בדיקה העלתה שהחתולה המיוחדת שזכתה לשם "Miss DePesto of Noface", הגיעה משושלת חתולי בית רגילים לחלוטין במונטנה, שם לא נמצאו חתולים מתולתלים אחרים. המסקנה הייתה כי מדובר במוטציה חדשה, ולמעשה, הגזע החדש מבוסס עליה בלבד. מיס דפסטו הורבעה חמש פעמים, לראשונה בגיל 14 חודשים. ביולי 1988 המליטה שישה גורים, שלושה מתולתלים ושלושה חלקים. אחד מאלה המתולתלים, הוא אבי רוב החתולים המשתייכים לגזע כיום.

לעולם המקצועי של מגדלי החתולים נחשף הסלקירק רקס בינואר 1990, אז השתתף לראשונה בתערוכה של המועדון האמריקני CFA - The Cat Fanciers' Association, ובפברואר 2000 הוכר כמועמד להשתתפות בתחרויות.

מיס דפסטו, ראשונת הגזע, הייתה חתולה בגודל בינוני, בעלת ראש רחב וזוויתי, חוטם ארוך, גוף שרירי ורגליים בינוניות. במטרה להרחיב את המגוון הגנטי ולשפר את מראהו, נוהגים להרביע את החתולים האלה עם בני גזעים פרסיים, אקזוטיים ובריטיים. בהמלצת מייסדי הגזע נקבע כי ההרבעה עם הגזעים האקזוטיים והפרסיים תסתיים בשנת 2010, ועם הבריטיים - ב 2015. עד השנים האלה מעריכים כי יגיעו לתוצאות הרצויות הן מבחינת המראה והן מבחינת הבסיס הגנטי.
בדיקות גנטיות מצאו כי הגן הגורם לתלתלים בסלקירק רקס הוא דומיננטי, וזאת בניגוד לבני הגזעים המתולתלים האחרים, כגון הקורניש רקס והדבון רקס. לפיכך בכל המלטה מתקבלים גם גורים חלקים וגם גורים מתולתלים.

### מקור השם

שמו של הגזע נבחר בידי המפתחת הראשונה שלו על פי שם משפחתו של אביה החורג ובתוספת הסיומת רקס האופיינית לגזעים מתולתלים אחרים.

## מראה

סלקירק רקס קלאסי הוא חתול בינוני עד גדול, בעל גוף מסיבי, ראש עגול, עיניים גדולות ועגולות, אוזניים בינוניות הממוקמות בצדי הראש, חוטם בינוני ומעוגל. ייחודו, כאמור, הוא בפרוותו המתולתלת והעשירה. מראהו הייחודי גורר לא פעם הערות ובדיחות, ונושאן העיקרי נוגע להופעתו פרועת השיער. הפרווה יכולה להיות קצרה או ארוכה, היא רכה למגע, מלאה, סמיכה ומתולתלת בקבוצות-קבוצות או בתלתלים נפרדים. הפרווה מופיעה בכל מגוון הצבעים והדוגמאות האפשריים ואיננה דורשת טיפוח מיוחד. את ארוכי הפרווה מומלץ לסרק אחת לכמה ימים ולקלח אחת לכמה שבועות כדי למנוע קשרים. קצרי הפרווה דורשים פחות טיפוח וניתן לסרק ולקלח אותם לעיתים רחוקות יותר.

## אופי

שילוב הגזעים השונים במהלך הדורות של פיתוח הגזע יצר להם אופי ייחודי. חתולים אלה חברותיים מאוד, עדינים וסובלניים בצורה יוצאת מן הכלל. התנהגותם דומה לזו של כלבלבים יותר מאשר לזו האופינית לחתולים. בדרך כלל הם נענים ובאים כשקוראים להם, רצים לבעליהם כשהם חוזרים הביתה, ומתכרבלים איתם במיטה. הם רגועים מאוד, נותנים גם לזרים להרימם על ידיהם, ובדרך כלל לא ינסו לשרוט או להתנגד.

## קישורים חיצוניים

* בית גידול לסלקירק רקס בישראל

קטגוריה:גזעי חתולים
נחמיה קין

**נחמיה קין** (28 ביוני 1925 – 5 במאי 2008) היה אלוף בצה"ל, ראש אגף האפסנאות.

## קורות חייו
נולד בעיר טורדה, טרנסילבניה, שברומניה בשנת 1925.
בפברואר 1941, בגיל 16, העפיל מנמל קונסטנצה עם אחיו הבכור, יוסף, על סיפון אוניית המעפילים "דאריין 2". האונייה הגיעה לנמל חיפה לאחר חודש והשניים נשלחו למחנה המעצר בעתלית. למד בבית ספר חקלאי במגדיאל. עבד כמסגר עבור הצבא הבריטי.
לחם במסגרת ההגנה וצה"ל. במלחמת העצמאות היה מפקד מוצב באזור קיבוץ גבעת חיים, במסגרת גדוד 132 של חטיבת אלכסנדרוני.

שירת כקצין שלישות בגדוד 53 של חטיבת גבעתי ושל חטיבה 17. אחר כך שירת במטכ"ל כקצין מטה לארגון מילואים, כעוזר קצין שלישות של פיקוד המרכז, כמזכיר הפיקוד העליון, כראש לשכת ראש אכ"א בשנים 1951–1954 וכראש ענף תנאי שירות.

לאחר מבצע קדש מונה לקצין השלישות של פיקוד המרכז ובהמשך מונה לראש ענף באגף המטה.

שימש במגוון תפקידים באגף האפסנאות ובשנת 1964 מונה לקצין אספקה ראשי בדרגת אל"ם.

בין השנים 1966–1969 שימש בתפקיד נספח צה"ל באיטליה, שווייץ ויוגוסלביה.
הואשם על ידי ממשלת שווייץ כי היה שותף למבצע הברחת תוכניות הייצור של מטוס המיראז' 5 ששימשו את התעשייה האווירית לייצור מטוס הנשר. הוא הוכרז כאישיות בלתי רצויה בשווייץ, יחד עם צבי אלון, הנספח הצבאי באיטליה.

בשנת 1969 מונה ליועץ כספי לרמטכ"ל וראש אגף התקציבים במשרד הביטחון, והועלה לדרגת תת-אלוף.

באוקטובר 1972 מונה לראש אגף האפסנאות בדרגת אלוף ושימש בתפקיד בזמן מלחמת יום הכיפורים.
השתחרר משירות צה"ל בשנת 1974, ולאחר שחרורו שימש כעוזר ראש אג"א בחירום.

שימש כמנכ"ל "כיתן" והשלים תואר במשפטים באוניברסיטה העברית בירושלים. כמו כן, למד במכללה הבין-זרועית לפיקוד ולמטה של צה"ל.

ב-29 באפריל 2004 חתם על מכתב תמיכה של בכירי מערכת הביטחון בתוכנית ההתנתקות, הקובעת שהתוכנית חיונית לביטחון ישראל.
בערוב ימיו לקה במחלת אלצהיימר.

נפטר בגיל 83 ב-5 במאי 2008 בבית החולים שיבא בתל השומר. הותיר את רעייתו, אלה, והילדים מרים ומשה.

## קישורים חיצוניים

* עדות אלוף נחמיה קין, ראש אגף אפסנאות, ישיבות קמ"ט, ק"ן בפני ועדת אגרנט, 18 באוגוסט 1974, באתר המרכז למלחמת יום הכיפורים
* עדות אלוף נחמיה קין, ראש אגף אפסנאות, בפני אוספי החומר של ועדת אגרנט באתר המרכז למלחמת יום הכיפורים
* הודעת דובר צה"ל על פטירתו
* 

## הערות שוליים

קטגוריה:ישראלים ילידי רומניה
קטגוריה:עולים במלחמת העולם השנייה
קטגוריה:לוחמי ההגנה
קטגוריה:ראשי אט"ל
קטגוריה:אלופי צה"ל
קטגוריה:אנשי הלק"ם
קטגוריה:יועצים כספיים לרמטכ"ל
קטגוריה:צהלה: אישים
קטגוריה:נספחים צבאיים ישראלים באיטליה
קטגוריה:נספחים צבאיים ישראלים בשווייץ
קטגוריה:בוגרי האוניברסיטה העברית בירושלים: משפטים
קטגוריה:אישים הקבורים בבית הקברות הצבאי קריית שאול
קטגוריה:חיילי חטיבת אלכסנדרוני במלחמת העצמאות
קטגוריה:חיילי צה"ל במלחמת סיני
קטגוריה:חברי המטה הכללי של צה"ל במלחמת יום הכיפורים
קטגוריה:ישראלים שנולדו ב-1925
קטגוריה:ישראלים שנפטרו ב-2008
ח'ופש

'
*ח'ופש*' (במצרית עתיקה: ח'פש) היא **[[חרב]] [[חרמש]]** מצרית עתיקה שמקורה במזרח התיכון והופיעה לראשונה בתקופת הברונזה התיכונה.

בראשית דרכו שימש הח'ופש כנגד המצרים אך עם התקדמות הסחר בין ממלכות המזרח העתיק החלו המצרים לאמץ את חרב הח'ופש כחרב שלהם. מגמה שהגיעה לשיאה בימי הממלכה החדשה.

אורכה של ידית חרב הח'ופש הוא בדרך כלל 18 ס"מ כאשר אורכו של הלהב הוא בדרך כלל 40 ס"מ ומתעקם לצורת מגל לעוד 15 עד 30 ס"מ. דוגמאות שנמצאו בחפירות ארכאולוגיות מראות שהח'ופש הייתה בעלת ידית ליד אחת שממוקמת לפני הלהב כאשר אורכו של הלהב שהיה מחולק לשני חלקים (החלק התחתון אינו מופרד מהידית והחלק העליון דומה למגל) היה כשל שלוש ידיות. שלושת הרבעים התחתונים של החלק העליון מתעקמים לפיתול שטוח שבו מתרחב הלהב.

ייתכן כי מהח'ופש נגזר שמה של חרב הקופיס היוונית. מהיוונית, התגלגל השם לעברית לתיאור סכין גדולה עם להב כבד לחיתוך בשר - קוֹפִיץ.

## קישורים חיצוניים

## הערות שוליים

קטגוריה:חרבות
קטגוריה:העת העתיקה
Viva la Vida or Death and All His Friends

**Viva la Vida or Death and All His Friends** (בעברית: ויווה לה וידה או מוות וכל חבריו) הוא האלבום הרביעי של להקת הרוק האלטרנטיבי הבריטית קולדפליי. האלבום יצא ב-12 ביוני 2008, עובד על ידי בריאן אינו וחובר בעזרתו של ג'ון הופקינס.

## הפקה
ב-29 באפריל 2008 יצא הסינגל הראשון מהאלבום, "Violet Hill", והוא שודר לראשונה ברדיו בתחנת Radio 1 של ה-BBC. כמו כן, אפשרה הלהקה הורדה חינמית של השיר (בפורמט MP3) מהאתר הרשמי שלה.
ב-5 במאי 2008 הוציאה הלהקה את הסינגל השני מתוך האלבום, שיר הנושא "Viva la Vida" שהיה זמין להורדה מאתר iTunes.
עטיפת האלבום היא חלק מתוך היצירה "החירות מובילה את העם" של האומן הצרפתי אז'ן דלקרואה.

בריאיון לתחנת הטלוויזיה BBC אמרו כריס מרטין וויל צ'מפיון שהאלבום מהווה שינוי בדרך הכתיבה שלהם "כשהיינו בני 19 כתבנו שירים ברמה של בני 19 עכשיו אנחנו בשנות השלושים לחיינו" והוסיפו בכתבות וראיונות אחרים ש"Viva la Vida or Death and All His Friends" הוא "התחלה", וחלק נפרד משלושת האלבומים הקודמים.

ב-4 בדצמבר 2008 הוגשה תביעה נגד להקת קולדפליי על ידי הגיטריסט ג'ו סטריאני בטענה ששירם "*Viva la Vida*" מכיל תווים עיקריים מהקטע האינסטרומנטלי "*If I Could Fly*" מאלבומו של סטריאני משנת 2004, "?Is There Love in Space". התביעה הסתיימה בהסדר מחוץ לכותלי בית המשפט.

בעקבות האלבום, זכו קולדפליי בשלושה פרסי גראמי בשנת 2009: פרס על אלבום הרוק הטוב ביותר, פרס על ביצוע הפופ הטוב ביותר ופרס השיר הטוב ביותר, שניהם על השיר Viva la Vida.

## רשימת שירים

**שירי בונוס:**

"Lost?" – 3:39 
"Lovers in Japan (Acoustic Version)" – 3:44 



## ראו גם
* החירות מובילה את העם
* Life in Technicolor II

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי קולדפליי
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הרוק הטוב ביותר
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת פרלופון
יאיר דרייפוס

הרב **יאיר דרייפוס** (נולד ב-1949, ה'תש"י) הוא ראש ישיבת שיח יצחק שבגבעת הדגן באפרת.

## ביוגרפיה
למד בבית הספר התיכון במעלה בירושלים ובשבט משואות של עדת הצופים. לאחר מכן הצטרף לישיבת כרם ביבנה, יחד עם חברו מילדות הרב שמעון גרשון רוזנברג (שג"ר), אחר כך עבר ללמוד בישיבת הכותל. בשנת ה'תשנ"ו (1996) הקים, יחד עם הרב שג"ר, אותו הגדיר כמורו ורבו, את ישיבת שיח יצחק אשר שמה לה למטרה להוביל לחיבור עולם התורה עם עולם הדעות הסובב, תוך דגש על לימודי החסידות.

מאז פטירת הרב שג"ר בשנת ה'תשס"ז המשיך דרייפוס לעמוד בראשות הישיבה לבדו, והקים את "מכון כתבי הרב שג"ר", המתעתד להוציא לאור כ-3,000 קבצים שלו שעוד לא פורסמו. בשנת ה'תשע"ט צורפו לצידו לראשות הישיבה הרב ד"ר נעם סמט והרב ד"ר אורי ליפשיץ (ששימשו כר"מים בישיבה).

הרב דרייפוס פרסם תשובות הלכתיות בפורומים שונים, ביניהם בקובץ תחומין, ומאמרים רבים בספרים כגון "ויקרא את שמם אדם", "רעים אהובים" (דרשות חתונה שנאמרו על ידו ועל ידי הרב שג"ר), "גשם" ו"שני המאורות" (בו קבע כי "המהפכה הרוחנית של דורנו היא הפמיניזם"), ועוד.

בעבר כיהן כר"מ בישיבת ברכת משה במעלה אדומים וכרב ההתנחלות בית יתיר שבהר חברון.

מתגורר כיום ביישוב אלון שבות שבגוש עציון.

## ספרים שכתב
* הרב שג"ר והרב יאיר דרייפוס, **רעים האהובים – דרשות חתונה**, ה'תשס"ח, ישיבת שיח יצחק
* **חתונה של אבודים – קריאה חדשה במעשה משבעת הקבצנים של רבי [[נחמן מברסלב]]**, ה'תשע"א, ישיבת שיח יצחק
* **נגיעות בשפת הלב**, בעריכת איתן אברמוביץ. הוצאת ידיעות ספרים וישיבת שיח יצחק, 2013. (מעין אוטוביוגרפיה שלו ובה מתוארים יחסיו עם הרב שג"ר)
* **נשימות עמוקות – מסעותיי בימי הרחמים**, בעריכת הרב אודי דבורקין, 2022, ישיבת שיח יצחק

## קישורים חיצוניים
* 
* התפילה בחסידות, מאמר של הרב דרייפוס, באתר "דעת"
* אהליאב אבוטבול, שלום בער קרומבי, "ללא חסידות - אין לב, ואיך אפשר לחיות בלי לב?", ריאיון עם הרב דרייפוס בשבועון בית משיח, באתר חב"ד אינפו, 20 בנובמבר 2013
* 
* 

קטגוריה:ראשי ישיבות ציוניות
קטגוריה:בוגרי ישיבת כרם ביבנה
קטגוריה:רבני הציונות הדתית בישראל
קטגוריה:גוש עציון: רבנים
קטגוריה:אפרת: אישים
קטגוריה:רבני מושבים
קטגוריה:בית יתיר: אישים
קטגוריה:הר חברון: רבנים
קטגוריה:ראשי ישיבות הסדר
קטגוריה:בוגרי בית הספר מעלה
קטגוריה:בוגרי ישיבת הכותל
קטגוריה:רבני ישיבת ברכת משה
קטגוריה:רבני ישיבת שיח יצחק
קטגוריה:ישראלים שנולדו ב-1949
זהות כפולה (סרט)

**זהות כפולה** (באנגלית: **The Bourne Identity**) הוא סרט פעולה ומתח אמריקאי מצליח משנת 2002 המבוסס בחלקו על ספר בעל אותו שם מאת רוברט לדלום. את הסרט ביים דאג לימן ומככבים בו מאט דיימון, פרנקה פוטנטה, קלייב אוון ואדוואלה אקינואויה-אגבאג'ה בתפקידים הראשיים.

## תקציר עלילה
סוכן ה-CIA לשעבר ג'ייסון בורן (דיימון) השתתף בפרויקט סודי ואינו זוכר את זהותו. במהלך הסרט זיכרונו מתחיל לשוב אליו אחרי שהוא מחבר שברירי זכרונות ומגלה שהוא סוכן-ביון מיומן, שנרדף על ידי מפעיליו לשעבר. במהלך מסעו לאיתור זהותו הוא חובר למארי (פרנקה פוטנטה), שמוצאת עצמה נרדפת גם היא. עיקר עלילת הסרט מתרחש בפריז.
במהלך הסרט נחשפת יחידה סודית ביותר ב-CIA בשם "טרדסטון" אשר בורן השתייך אליה.

## סרטי המשך
לסרט יצאו ארבעה סרטי המשך: הראשון בשנת 2004 בשם "זהות במלכודת", השני בשנת 2007 בשם "זהות אבודה", השלישי בכיכובו של ג'רמי רנר יצא בשנת 2012 תחת השם "זהות גנובה", ובקיץ 2016 יצא החמישי בסדרה, "ג'ייסון בורן".

## קישורים חיצוניים
* 

* 

קטגוריה:ברלין בקולנוע
קטגוריה:סרטי 2002
קטגוריה:סרטי אולפני יוניברסל
קטגוריה:סרטי מתח אמריקאיים
קטגוריה:סרטי מתח גרמניים
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים שעלילתם מתרחשת בצרפת
קטגוריה:ערכים שבהם תבנית בריטניקה אינה מתאימה
קטגוריה:פריז בקולנוע
קטגוריה:רוברט לדלום
קטגוריה:סרטים על אמנזיה
הר צ'יף

**הר צ'יף** (באנגלית: **Chief Mountain**) שוכן במדינת מונטנה שבארצות הברית, בגבול המזרחי של הפארק הלאומי גליישר עם שמורת האינדיאנים בלקפיט. ההר הוא אחת הנקודות הבולטות ביותר ברכס הרי הרוקי המשתרעים עד לפרובינציית אלברטה שבקנדה (הרי הרוקי הקנדיים). ניתן להבחין בפסגת ההר בקלות ממונטנה ומאלברטה, הודות לשיפוע באורך קילומטר וחצי המתנשא מעל המישורים הגדולים הנמצאים מזרחית להר.

## גאוגרפיה
הר צ'יף היה מקום מקודש עבור האינדיאנים במשך מאות שנים. בשלהי המאה ה-18 נחקר ההר בידי האדם הלבן, ובמפה שהופקה בבריטניה ב-1795 הוא כונה "פסגת המלכים". מריווד'ר לואיס, אחד מראשי משלחת לואיס וקלארק, צפה בהר ב-1805 וכינה אותו "הר המגדל". השם השתנה במאה ה-19, ושמו החדש שיקף את יחס האינדיאנים אל ההר שאותו הם כינו "הצ'יף הגדול". כאשר הוקם הפארק הלאומי גליישר ב-1910 נכללו הפסגה ורוב המדרונות המזרחיים של ההר בשטח הפארק, כך שרק מורדות ההר התחתונים נותרו בתחום השיפוט של בלקפיט.

הצד המזרחי של ההר מתנשא לגובה 457 מטרים אנכיים, והדרך הקלה ביותר בחלק זה של ההר מדורגת בדרגת קושי 4 (יום טיפוס שלם) על ידי מטפסי ההרים. הסלעים באזור זה הם בעיקר סלעי משקע שאינם טובים כנקודות עגינה, ובכך הם מקשים עוד יותר על הטיפוס. ההעפלה הראשונה של חוקרים לבנים בנתיב זה התרחשה ב-8 בספטמבר 1892, כאשר הנרי סטימסון ושני חוקרים נוספים טיפסו על ההר. כאשר הגיעו חברי המשלחת לפסגת ההר הם הבחינו בשאריות שנותרו מטקסים, כולל גולגולות של ביזונים, שהאינדיאנים השאירו מאחוריהם.

הפעם הבאה שטיפסו בהצלחה על הצד המזרחי של ההר הייתה ב-1951. אף על פי שניתן להגיע אל פסגת ההר מכיוון מערב, הנתיב הקל ביותר הוא ממזרח, ושבט בלקפיט מנפיק אישורי כניסה ומחנאות על מנת שניתן יהיה לחצות את שמורתם.

מבחינה גאולוגית ההר מוגדר בתור הר משאר אשר בנוי מסלעים עתיקים מתקופת הפרקמבריום. המעניין הוא שסלעים עתיקים אלה שוכבים על שכבת סלעים צעירים הרבה יותר מתקופת הקרטיקון וזאת בניגוד למה שנהוג לחשוב - שסלעים צעירים תמיד ישכבו על סלעים עתיקים מהם. ההסבר הוא ששבר הפוך, העלה את השכבה העתיקה אל מול שכבות צעירות זה מול זה וההר נשאר עקב עמידתו לבליה עד עצם היום הזה.

## קישורים חיצוניים


* 
* 


צ'יף
צ'יף
כנסיית כשוותי

**כנסיית כָּשווֶתי** (בגאורגית: **ქაშვეთის ეკლესია**) או **כנסיית [[גאורגיוס הקדוש|גיאורגי הקדוש]] כשוותי** היא כנסייה גאורגית אורתודוקסית במרכז טביליסי, הממוקמת ליד בנין הפרלמנט של גאורגיה בשדרות רוסתוולי.

בניית הכנסייה שהחלה בשנת 1904 נסתיימה בשנת 1910. האדריכל שתכנן את הכנסייה הוא לאופולד בילפלדט (Leopold Bilfeldt) שביסס את עיצוב הכנסייה על בסיס כנסיית סמתאוויסי  העתיקה יותר. הכנסייה, שבנייתה מומן בידי האצולה והבורגנות הגאורגית, נבנתה על אתר של כנסייה הרוסה שנבנתה מלבנים בהתאם לבקשת משפחת האצילים אמילאחווארי  בשנת 1753.

תרומה משמעותית לעיצוב הנוכחי המקושת בוצעה על ידי נֶאוֹפִּיטֶה אַגְלָאדזֶה . הפרסקאות המעטרות את הכנסייה אוירו, בשנת 1947, על ידי הצייר הגאורגי הנודע, לאדו גודיאשווילי. קיר ציורי הקדושים הנוצרים צויר בידי הנריק הרינייבסקי.

השם כָּשווֶתי נגזר מהמילה הגאורגית כָּווָא (ქვა) שפירושה סלע או אבן, ושְׁווָא (შვა) שפירושה ללדת. האגדה מספרת כי הנזיר בן המאה ה-6, דוד גָארֵגֵ'לִי , שהיה אחד משלוש עשרה האבות האשורים, הואשם על ידי אישה כי עיבר אותה בטביליסי. דוד ניבא כי ההוכחה לחפותו תהיה בעובדה כי היא תלד אבן, כפי שאכן קרה. מאז נקרא המקום כשוותי - מקום לידת אבן.

## מקורות
* 

## קישורים חיצוניים

* אתר רשמי

קטגוריה:טביליסי: מבני דת
כשוותי
ברקנית האשל

שמאל|ממוזער|200px|ברקנית האשל
**ברקנית האשל ** (שם מדעי: *Steraspis squamosa*) היא חיפושית בת משפחת הברקניתיים. 

צבעה של ברקנית האשל ירוק מתכתי ואורכה 27 עד 37 מילימטר. מחזור החיים של חיפושית זו מתקיים על עץ האשל ומכאן שמה. הקידוח של זחל הברקנית בגזע האשל מזיק לעץ.

ברקנית האשל מטילה את הביצים בין חיבורי הענפים של עץ האשל. הזחל הבוקע מהביצה קודח חור בגזע העץ לכל אורכו עד להתגלמותו. בסוף תהליך הקידוח החרק פורץ את קליפת העץ ומתחיל מחזור חיים חדש. אל תוך חלל העץ שהותיר זחל ברקנית האשל חודרת באזור ים המלח אורגת האשלים הטווה את קינה לאורך הקדח שנותר בגזע העץ. 

ברקנית האשל מקימה דור אחד בשנתיים. הביצים בצבע חום בגודל 6x4 מילימטר. הזחל בוקע אחרי חודשיים מההפריה. הזחל משאיר במחילה נסורת דחוסה. ישנן צרעות התוקפות את הביצים וישנן צרעות התוקפות את הזחלים.

גוף החיפושית נחלק לראש, חזה ובטן. באזור הראש ישנם זוג עיניים מורכבות, מחושים וגפי פה נושכים. אל החזה מחוברים שני זוגות כנפיים ושלושה זוגות רגליים. החיפושית משילה ומחליפה את השריון שלה מספר פעמים בעת גידולה. ברקנית האשל נפוצה בחלק הצפוני של אפריקה בסיני ובישראל. החיפושית הבוגרת פעילה בעונת האביב בחודש אפריל.

## לקריאה נוספת
* עזריה אלון, **החי והצומח של ארץ ישראל**. כרך 3 חרקים בעריכת יהושוע קוגלר. עמוד 186. הוצאת משרד הביטחון והחברה להגנת הטבע, 1989.

## קישורים חיצוניים

* תמונה והסבר קצר על ברקנית האשל
* עוז ריטנר, חיפושיות או לא להיות

קטגוריה:חיפושיות

קטגוריה:ארץ ישראל: חיפושיות
ציקלון נארגיס

**ציקלון "נארגיס"** (**Cyclone Nargis**) הוא שמה של סופת ציקלון בדרגה 4 בסולם ספיר-סימפסון שפגעה במיאנמר בראשית מאי 2008. הייתה זו הסופה הראשונה בעונת הציקלונים של שנת 2008 בצפון האוקיינוס ההודי שניתן לה שם. 

נארגיס החלה להתפתח ב-27 באפריל במפרץ בנגל והחלה להתקדם צפונה ולהתחזק. אוויר יבש החליש את הציקלון ב-29 באפריל אולם לאחר שהחלה לנוע מזרחה התחזק הציקלון בשנית והגיע למהירויות של לפחות 165 קמ"ש ולחץ ברומטרי של 962 מיליבר ב-2 במאי. 

נארגיס פגעה בחוף באזור מחוז אייארוודי (Ayeyarwady) שבמיאנמר בעודה בשיא עוצמתה, חלפה בסמוך ליאנגון, העיר הגדולה במדינה, ואזי נחלשה בהדרגה עד שהתפוגגה בסמוך לגבול מיאנמר-תאילנד. נארגיס פגעה קשות במיאנמר והותירה אחריה, לפי המניין הרשמי הנוכחי, כ-78,000 הרוגים וכ-56,000 נעדרים. מקורות האו"ם והצלב האדום העריכו כי מספר ההרוגים עולה על 100,000 בני-אדם. ארגוני סיוע הביעו את חששם לחייהם של כמיליון וחצי בני אדם בשל מחלות אם לא יסופקו מים ומוצרי והיגיינה בסיסיים בהקדם.

על הקשיים האופייניים לאסונות טבע גדולים היתווספו המכשולים שהעמידה החונטה השלטת במיאנמר בפני משלחות סיוע מרחבי העולם. כניסתם של אנשי משלחות סיוע מטעם מדינות זרות לא אושרה, וגם אנשי ארגוני סיוע ואנשי האו"ם התקשו לקבל היתרי כניסה ופעילותם בתוך המדינה נתונה למגבלות קשות.

## קישורים חיצוניים

*  Burmese storm toll 'tops 10,000' דיווח וסרטונים מאזור האסון ב-BBC
*
* 
* 
*  - סיפורה של משלחת הצלה וסיוע מישראל

קטגוריה:ערכים שבהם תבנית בריטניקה אינה מתאימה
קטגוריה:מיאנמר: היסטוריה
נארגיס
קטגוריה:אסונות ב-2008
קטגוריה:אסיה: אסונות טבע
הנרי בירד

**הנרי בירד** (באנגלית: **Henry Edward Bird**; 14 ביולי 1830, המפשייר - 11 באפריל 1908, לונדון) היה שחמטאי אנגלי וסופר שחמט.

בגיל 21 הוזמן בירד לתחרות הבינלאומית הראשונה שהתקיימה בלונדון, 1851. הוא השתתף גם בתחרויות שהתקיימו בווינה ובניו ג'רזי. בשנת 1858 הפסיד בירד בדו-קרב לפול מורפי. למרות הפסדו זה המשיך בירד לשחק ברמה גבוהה במשך 50 שנים נוספות. בירד היה רואה חשבון במקצועו ולא שחמטאי מקצועי אך נאמר עליו ש"הוא חי בשביל השחמט, והיה מוכן לשחק עם כל אחד, בכל מקום, בכל שעה, ובכל תנאי". בתחרות ניו-יורק 1876 קיבל בירד את פרס היופי הראשון שהוענק אי פעם, עבור משחקו מול ג'יימס מייסון.
בשנת 1874 הציע בירד וריאנט חדש לשחמט, על לוח של 8*10 משבצות בצירוף שני כלים חדשים, האחד מאחד את מסעי הצריח והפרש והשני מאחד את מסעי הרץ והפרש. רעיונו של בירד גרם לחוסה ראול קפבלנקה להגות וריאנט אחר של שחמט הקרוי על שמו והמבוסס על אותם שני כלים שהגה בירד אך נבדל בעמדת הפתיחה.

בירד היה סופר פורה הן בנושאי שחמט והן בנושאים חשבונאיים. בין היתר כתב ספר על ההיסטוריה של השחמט וספר המנתח את רשת פסי הרכבת בממלכה המאוחדת.

בירד הביא לפופולריות של הפתיחה הידועה היום כפתיחת בירד (1. ו4) וכן להגנת בירד בפתיחה הספרדית (1. ה4 ה5 2. פו3 פג6 3. רב5 פד4). פתיחת בירד נחשבת יציבה, אם כי לא בגדר ניסיון להשיג יתרון משלב הפתיחה. הגנת בירד נחשבת לנחותה מעט, אך מאפשרת לטמון מלכודות ללבן.

## התמודדויות

## מספריו

* Bird, Henry Edward. *The Chess openings Considered Critically and Practically* (London: Dean, 1877)
* Bird, Henry. *Chess Masterpieces* (London: 1875)
* Bird, Henry. *Chess History and Reminiscences* (London: 1893)
* Bird, Henry. *Modern Chess*
* Bird, Henry. *Chess for Beginners*
* Bird, Henry. *Chess Novelties* (London: 1895)


## קישורים חיצוניים

* 
* אפשרות להורדת 22 משחקי שחמט של בירד, supreme-chess.com
* סטטיסטיקות על תוצאותיו השחמטאיות,chessworld.net
* מאמר על בירד,astercity.net
* מידע כללי

## משחקים מוסברים (באנגלית)
### 1886
* הנרי בירד מול ג'וזף הנרי בלקברן, 16.7.1886, Early Bird gets the..Checkmate? :)

## הערות שוליים

קטגוריה:שחמטאים אנגלים
קטגוריה:מחברי ספרי שחמט אנגלים
קטגוריה:רואי חשבון
קטגוריה:בריטים שנולדו ב-1830
קטגוריה:בריטים שנפטרו ב-1918
מבצע רוטב

**מבצע רוטב** ו**מבצע דורבן** היו סדרת גיחות של מטוסי תובלה של חיל האוויר הישראלי לתימן בשנים 1964–1966 כדי להצניח כלי נשק וציוד אחר למורדים המלוכניים שנלחמו נגד צבא מצרים בתקופת מלחמת האזרחים בתימן.

## רקע
ב-1962 נרצח אימאם תימן אחמד בן יחיא חמיד אלדין, וכשבוע לאחר מכן בוצעה הפיכה צבאית בהשראת נאצר נגד יורשו, מוחמד אל-בדר, שהביא לפרוץ מלחמת האזרחים של צפון תימן.

במלחמה תמכו הבריטים, ששלטו בעדן, וערב הסעודית בכוחות המלוכנים בראשות מוחמד אל-בדר, בעוד מצרים תמכה ברפובליקנים. בעקבות כך, ראתה ישראל הזדמנות לגרום להכבדה על הכוחות המצריים, על מנת להחליש אותם ולמנוע מהם את היכולת לתקוף גם את ישראל.

בדצמבר 1963 פגש מנכ"ל משרד החוץ יעקב הרצוג את שר האוצר של אל-בדר, יחיא אל-חרסי, בלונדון. השר ביקש סיוע מישראל, ואף ביקר בישראל ב-20 בדצמבר ופגש באישים שונים, בהם שרת החוץ גולדה מאיר. סוכם בין הצדדים כי ישראל תסייע לתימן המישור המדיני וההסברתי, היכן שבכוחה לעשות זאת. על מנת לאפשר קשר ישיר בין הצדדים, סוכם כי המלוכנים יפתחו נציגות רשמית בפריז וכי ישראל תשא בהוצאות במשך ששה חודשים. בתמורה התחייבו המלוכנים כי במידה ויעלה בידם לבסס שליטה על הממלכה, תכיר ממלכת תימן בישראל.

עבד אל-רחמן, דודו של האימאם ששימש כשליחו בלונדון, מסר דרך חבר הפרלמנט הבריטי סיר פיצרוי מקלין לנספח הצבאי הישראלי בלונדון, כי האימאם מוכן לקבל נשק מישראל. מקלין קישר בין הנספח לבין שני קולונלים בריטיים בדימוס שפעלו לטובת המלוכנים, שביקרו בישראל בפברואר 1964 וביקשו סיוע בפתרון בעיה לוגיסטית: קווי האספקה המלוכנים לא הצליחו לספק סיוע לכוחות הנסיך עבדאללה בן חסן, שפעלו כ-30 ק"מ ממזרח לצנעא, ולדעתם הדרך היחידה לסייע להם הייתה בהצנחת סיוע מוטס. לאיש הקשר עם הבריטים מונה נחום אדמוני, ראש מוקד המוסד בפריז, ולתימן נשלח זאב לירון, ראש ענף המודיעין בחיל האוויר, שבחן וקבע כי המבצע אפשרי.

## המבצעים
המטוסים טסו לתימן בשעות הלילה לאורך חופי סעודיה, ולאחר שהצניחו את הציוד המשיכו לג'יבוטי, שהייתה אז תחת שלטון צרפתי, חנו שם לתדלוק, וחזרו לישראל. במבצעים "רוטב ו"דורבן" השתתפו מטוסי סטרטוקרוזר, שקיימו 14 טיסות מבסיס תל נוף לתימן. הטיסה הראשונה בפיקודו של אריה עוז, מפקד טייסת 120 יצאה ב-31 במרץ 1964 והטיסה האחרונה יצאה ב-5 במאי 1966.

מבצעים אלה, שנערכו בתיאום עם שירות הביון החשאי הבריטי, נועדו לסייע לרתק לתימן כוחות צבא מצריים כדי להרחיקם מקו החזית מול ישראל. במהלך המבצעים הציע המתאם הבריטי, טוני בויל, שמטוסי חיל האוויר הישראלי יפציצו את שדה התעופה של צנעא. מפקד חיל האוויר עזר ויצמן הסכים לבצע זאת, אך ראש הממשלה לוי אשכול אסר על כך.

במבצעים השתתפו ארבעה אלחוטנים מיחידה 8200 שנועדו לעזור באבטחת המטוסים באמצעות האזנה ולהתריע מפני התקרבות מטוסי אויב. על כך קיבלו תעודת הערכה מהרמטכ"ל יצחק רבין.

באותה הזדמנות החדיר המוסד סוכנים לתימן, בעיקר כדי להשיג מידע מודיעיני על הצבא המצרי.

דבר קיומם של המבצעים "רוטב" ו"דורבן" נחשף רשמית בישראל בשנות האלפיים.

## לקריאה נוספת
* 

## קישורים חיצוניים
* 
* 
* יוגב אלבז, 'אויב אויבי הוא ידידי': מעורבות ישראל בתימן כחלק מהמלחמה הקרה בין ישראל למצרים, 1956–1967, היה היה, גיליון 10 (חורף 2014), עמ' 71–93
* 

## הערות שוליים

רוטב
רוטב
קטגוריה:מלחמות תימן
קטגוריה:שנות ה-1960 בישראל
קטגוריה:יחסי ישראל–תימן
קטגוריה:יחסי הממלכה המאוחדת – ישראל
זיהוי סלעים

שמאל|ממוזער|250px|"לופה"
**[[סלע]]ים** נבדלים זה מזה בתכונות שונות הניתנות לזיהוי באמצעים פשוטים. זיהוי נכון של סלע מאפשר הבנה של אופן היווצרותו וסביבת היווצרותו ושל התהליכים שהביאו להימצאותו במקום מסוים.

## כלים בסיסיים לזיהוי
* **[[חוש]]ים** – ראייה, מישוש, טעם – סלעים נבדלים זה מזה בצבעם, בצורתם, בתכונות הפצילות שלהם, בגודל גבישי המינרלים המרכיבים אותם, במרקמם ובטעמם.
* **[[זכוכית מגדלת]]** או "לופה" – מסייעת להגדיר את גודל הגבישים המרכיבים את הסלע.
* **[[ציפורן]], [[שן|שיניים]] ו[[מסמר]]** – מסייעים להגדיר את קשיות הסלע.
* **[[חומצת מימן כלורי|חומצה מלחית]]** בריכוז נמוך (5%-6%) – מבדילה בין סלעים המכילים קלציט לסלעים שאינם מכילים חומר זה.
* **[[מגנט]]** – משמש להגדרת תכונות מגנטיות של סלעים.
האמצעים המפורטים למעלה מאפשרים זיהוי ראשוני של סלעים, אולם רק בדיקה מעמיקה במעבדה תאמת או תפריך את הזיהוי.

## תכונות לזיהוי סלעים
[שמאל|ממוזער|250px|[גבישים גדולים בגרניט]]
* **[[צבע]]** – קיימים סלעים המופיעים רק בצבע אחד (בזלת שחורה, למשל) אך אחרים מופיעים בשלל צבעים. הגדרת הצבע היא השלב הראשון בזיהוי סלע.
* **[[מרקם]]** – התבוננות נוספת זו תגלה את גודל הגבישים המרכיבים את הסלע ואת נקבוביותו. זה המקום להשתמש בזכוכית מגדלת או ב"לופה". דוגמאות:
** סלע גבישי עשוי להיות גרניט
** סלע גבישי בתצורת פסים עשוי להיות גנייס
** סלע מסיבי שלא ניתן לראות את גבישיו – עשוי להיות אבן גיר
** סלע גרגירי עשוי להיות אבן חול
** סלע המתפצל ללוחות דקיקים עשוי להיות צפחה
** סלע נקבובי עשוי להיות סקוריה או פומיס
* **גריסה** – בדיקה זו מסייעת לזהות את הרכב הסלע באמצעות גריסה בין השיניים:
** התנגדות לגריסה – קיימים גבישים קשים בחומר
** אין התנגדות לגריסה – החומר פריך ורך
* **[[טעם]]** – מליחות מאפיינת סלעי מלח
* **עיסתיות** – הרטבת החומר ולישתו ובדיקה האם הסלע נדבק ללשון. עיסתיות והידבקות הן תכונות אופייניות לחרסית ולסלעים המכילים אותה.
* **[[תסיסה]]** – חומצה מלחית בריכוז נמוך (5%-6%) יוצרת בועות תסיסה. רק סלעים המכילים קלציט יתססו, למשל: אבן גיר, חוואר וקירטון.
* **[[קשיות]]** – בדיקה ראשונית באמצעות הציפורן ובדיקה משנית באמצעות מסמר:
** רך – נחרץ בציפורן
** בינוני – לא נחרץ בציפורן אך נחרץ במסמר
** קשה – לא נחרץ במסמר
* **מגנטיות** – אבקת בזלת תימשך למגנט בגלל הימצאות מגנטיט בכמויות קטנות.
צירוף של כמה תכונות ידועות מאפשר להגדיר סלע מסוים.

[שמאל|ממוזער|250px|נקבוביות ב[סקוריה]]

## תכונות אופייניות של סלעים מוכרים
* **[[אבן חול]]** – מרקם גרגירי, התנגדות לגריסה
* **[[בזלת]]** – צבע שחור, קשה לחריצה, אבקה מגנטית
* **[[אבן גיר]]** – תסיסה בחומצה מלחית בריכוז נמוך
* **[[חוואר]]** – עיסתי בשל נוכחות חרסית
* **[[מלח (כימיה)|מלח]]** – טעמו מלוח
* **[[צפחה]]** – מתפצלת ללוחות

## לקריאה נוספת
* 

קטגוריה:פטרולוגיה
ספרא דצניעותא

**סִפְרָא דִּצְנִיעוּתָא** הוא שמו הארמי של חלק מספר הזוהר, הנמצא בסוף פרשת תרומה. העוסק בעקרי הקבלה בלשון מרומזת ותמציתית. הרחבה של ספרא דצניעותא הם האדרא רבא והאדרא זוטא. 
מילולית, פירוש המילים בעברית הוא "ספר ההעלמה" (כלומר ספר הנסתרות), אם כי אפשר שהכוונה גם אל "הספר המוצנע" (כלומר הספר הנסתר).
הספר מחולק לחמשה פרקים, שלפי האר"י והגר"א מקבילים לחמשת חומשי התורה.

פירושים רבים נכתבו לספר. המפורסמים שבהם הם של האר"י והגר"א.

לדידו של הגר"א, היחס בין "ספרא דצניעותא" לבין שאר חלקי ספר הזוהר הוא יחס של מקור להרחבותיו, בדומה ליחס הקיים בין המשנה לבין התלמוד.

## קישורים חיצוניים
* 
* 
* 

## הערות שוליים

קטגוריה:ספר הזוהר
מנס סאנה סיינה

ממוזער|האוהדים במשחק ביתי
**מנס סאנה סיינה** (באיטלקית: **Mens Sana Basketball Academy**, הידועה גם בשם **Mens Sana Siena** או בקיצור **Mens Sana**, ובשנים 2000–2014 – **מונטפסקי סיינה**) היא קבוצת כדורסל איטלקית מהעיר סיינה, המתמודדת בליגה האיטלקית הרביעית. אולם הבית של הקבוצה הוא פאלאספורט מנס סאנה המכיל 7,025 מקומות.

## היסטוריה
המועדון נוסד ב-1871 כמועדון רוגבי ואתלטיקה, ורק ב-1893 נוסדה קבוצת כדורסל למועדון ובשל כך הוא אחד ממועדוני הכדורסל הראשונים באירופה, והראשון במדינתו שלו, איטליה. המועדון שיחק שנים רבות בליגה השנייה ורק ב-1994 עלה לליגה הראשונה שם הוא שיחק עד עונת 2013/14.

מתחילת שנות האלפיים המועדון נהפך למועדון המוביל באיטליה כאשר הבנק האיטלקי הוותיק **מונטה-פסקי די סיינה** החל לשמש כספונסר המועדון ואפשר רכישה של שחקנים מובילים. בעונת  זכתה סיינה באליפות איטליה לראשונה. בעונת  זכה המועדון בפעם השנייה באליפות ובאותה עונה זכה גם בסופר קאפ האיטלקי. לאחר עונה זו המשיכה סיינה לזכות ב-6 אליפויות נוספות רצופות, וב-5 "דאבלים" לאחר שזכתה גם בגביע המדינה.

סיינה גם זכתה בגביע ספורטה לעונת 2002. בעונות 2003, 2004, 2008 ו-2011 היא העפילה לפיינל פור היורוליג, כאשר בכל המקרים הפסידה בחצי הגמר. מאמן הקבוצה בתקופה זו היה סימונה פיאנג'יאני.

בעונת 2013/14 עזב פיאנג'יאני ותקציב הקבוצה ירד משמעותית. הקבוצה הפסידה לראשונה בגמר הגביע האיטלקי ובהמשך גם את האליפות, בסדרת הגמר לקבוצת אולימפיה מילאנו, לראשונה לאחר 7 שנים. היא גם הודחה כבר בשלב הראשון ביורוליג. הקבוצה נכנסה לחובות לאחר עזיבת הספונסר, הואשמה באי תשלום מס ואף בשוחד. בחודש יולי 2014 הכריזה הנהלת המועדון על פשיטת רגל והקבוצה הורדה לליגה השלישית. שנה לאחר מכן עלתה לליגה השנייה. ב-2019 הקבוצה ירדה פעם נוספת ליגה ומאז לא חזרה לליגת המשנה.

נכון לעונת 2025/2026 הקבוצה משחקת בליגה הרביעית.

## תארים והישגים
***[[ליגת העל האיטלקית בכדורסל|הליגה האיטלקית]]**:
**אליפות (6): 2004, 2007, 2008, 2009, 2010, 2011, 2012, 2013
**מקום שני: 2014
**חצי גמר: 2003
***[[הגביע האיטלקי בכדורסל|הגביע האיטלקי]]**:
**זכייה (3): 2009, 2010, 2011, 2012, 2013
**גמר: 2002, 2014
**חצי גמר: 2006, 2007
***[[הסופר קאפ האיטלקי בכדורסל|הסופר קאפ האיטלקי]]**:
**זכייה (6): 2004, 2007, 2008, 2009, 2010, 2011, 2013
**גמר: 2013
***[[יורוליג]]**:
**פיינל פור: 2003, 2004, 2008, 2011
***[[גביע ספורטה]]**:
**זכייה (1): 2002

## שחקנים בולטים בעבר

## קישורים חיצוניים

* 
## הערות שוליים

*
קטגוריה:קבוצות כדורסל איטלקיות
קתדרלת אלכסנדר נבסקי (טביליסי)

[270px|ממוזער|הקתדרלה הצבאית של [טיפליס]]
**הקתדרלה הצבאית אלכסנדר נבסקי בטיפליס** (בגאורגית: **ტფილისის სამხედრო ტაძარი**, טפּיליסיס סָמחֶדרוֹ טָדזַרי; ברוסית: **Тифлисский Александро-Невский военный собор**) הייתה קתדרלה נוצרת אורתודוקסית במרכז העיר טיפליס (כיום טביליסי) גאורגיה, שנבנתה בתקופת שלטון האימפריה הרוסית בגאורגיה במחצית השנייה של המאה ה-19 ונהרסה בידי השלטונות הסובייטים בשנות ה-30 של המאה ה-20.

הקתדרלה הוקמה במטרה להנציח את הניצחון הרוסי במלחמת קווקז כנגד עמי צפון הקווקז ונקראה על שם הקדוש הרוסי מימי הביניים, אלכסנדר נבסקי. היא עוצבה בסגנון נאו-ביזנטי בידי האדריכל ד. גרים. מבנה הקתדרלה נחנך ב-16 באפריל 1871 בחלק העליון של גן אלכסנדר בכיכר גוניב (כיום כיכר סובורני בשדרות רוסתוולי). ב-21 במאי 1897, קודשה הקתדרלה על ידי האקסרך, ולדימיר מגאורגיה.

הקתדרלה נוהלה על ידי האיפרכיה של גאורגיה עד לשנת 1917 כאשר היא עברה לאוטוקפליה של הפטריארכיה הגאורגית האורתודוקסית. בפברואר 1921, בעקבות פלישת הצבא האדום לגאורגיה וכיבוש טביליסי, הפך בית הקברות של הקתדרלה לאחוזת הקבר של הצבא הרוסי. בשנת 1930 נהרסה הכנסייה על ידי הממשל הסובייטי בגאורגיה שבנה במקומו את בית הממשל הגאורגי (שימש גם בתקופת גאורגיה הסובייטית). כיום משמש כמבנה הפרלמנט של גאורגיה.

## מקורות
* תנגיז קווירקוורילה (1985), **מקור שמות המקומות בטביליסי העתיקה**, עמ' 28 
* ציטוביץ' (1913), [הצבא וצי הכנסיות](http://www.temples.ru/main.php?op=page&name=06102004092237(10of15)#tanvs399), עמ' 399–400 

## קישורים חיצוניים

## הערות שוליים

קטגוריה:טביליסי: היסטוריה
קטגוריה:טביליסי: מבני דת
אלכסנדר נבסקי (טביליסי)
אלכסנדר נבסקי (טביליסי)
פסטיבל הסרטים הבין-לאומי בטביליסי

**פסטיבל הסרטים הבין-לאומי בטביליסי** (בגאורגית: **თბილისის საერთაშორისო კინოფეატივალი**) הוא פסטיבל הסרטים החשוב ביותר בגאורגיה, והוא מתקיים באוקטובר מדי שנה בטביליסי.

## היסטוריה

שני הפסטיבלים הראשונים, בשנים 2000 ו-2001, התקיימו במסגרת הפסטיבל הבינלאומי לאמנויות שהתקיים בטביליסי; ומשנת 2002, פסטיבל הסרטים הבינלאומי בטביליסי. 

מארגן הפסטיבל הוא "המרכז לאמנות הקולנוע פרומתאוס"; ובין השותפים העיקריים נמנה פסטיבל הסרטים הבין-לאומי בברלין. המימון לפסטיבל ניתן על ידי "המרכז הלאומי לסינמטוגרפיה", "איגוד יוצרי הסרטים", עיריית טביליסי, משרד התרבות הגאורגי ומכון גתה.

## הפסטיבל

מטרת פסטיבל הסרטים הבינלאומי בטביליסי הוא לקדם את תעשיית הסרטים הגאורגית ולעודד קשרים בתחום עם מדינות אחרות. 

הפסטיבל מציג כ-50 סרטים באורך מלא, סרטים דוקומנטריים וסרטים קצרים; וניתנים בו פרסים על פי הקטגוריות הבאות: "תחרות סרטים בינלאומית", "הבמה לקולנוע האירופאי", "פנורמה גאורגית", "דוקומנטריים", "סרטי רטרו" ו"ביצוע מיוחד". 

לכבוד התחרות נבחרים עשרה שופטים. השופטים נחלקים לשלוש צוותות המחליטות על הסרטים הזוכים בפרסים: "פרומתאוס הזהב" עבור הסרט הטוב ביותר ו"פרומתאוס הכסף" עבור הבימוי הטוב ביותר.

## פרסים
* "פרומתאוס הזהב" עבור הסרט הטוב ביותר 
* "פרומתאוס הכסף" עבור הבימוי הטוב ביותר

## קישורים חיצוניים
* 

## הערות שוליים

קטגוריה:טביליסי: תרבות
טביליסי
טביליסי